Diari Oficial de la Generalitat Valenciana


Sumari del DOGV 8756, del 06-03-2020 (2020/2182)

RESOLUCIÓ de 3 de març de 2020, de la directora general de Personal Docent, per la qual es convoquen les persones aspirants no exemptes de la realització de la prova de valencià nivell C1 i es nomena el tribunal que ha d'avaluar-la, en el marc del procediment selectiu d'accés al cos d'inspectors i inspectores d'Educació.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8756

Data del DOGV
:   06-03-2020

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2020/2182


Data del document
:   03-03-2020

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * concurs administratiu

RESOLUCIÓ de 3 de març de 2020, de la directora general de Personal Docent, per la qual es convoquen les persones aspirants no exemptes de la realització de la prova de valencià nivell C1 i es nomena el tribunal que ha d'avaluar-la, en el marc del procediment selectiu d'accés al cos d'inspectors i inspectores d'Educació. [2020/2182]  
De conformitat amb el que estableix la base 7 de l'Ordre 1/2020 (DOGV 8718), per la qual es convoca el procediment selectiu d'accés al cos d'inspectors d'educació, aquesta direcció general ha resolt:  
  
Primer  
Nomenar el tribunal que figura en l'annex I d'aquesta resolució per a realitzar la prova de nivell C1 de valencià prevista en la base 7.1.2.  
  
Segon  
Els membres d'aquest òrgan de selecció hauran d'abstindre's d'intervindre, notificant-ho a la Direcció General Personal Docent, quan concórreguen en ells circumstàncies de les previstes en l'article 23 de la Llei 40/2015, d'1 d'octubre, de règim jurídic del sector públic, o si hagueren realitzat tasques de preparació de persones aspirants a proves selectives per al mateix cos i especialitat en els cinc anys anteriors a la publicació d'aquesta convocatòria.  
El termini per a manifestar l'abstenció és de cinc dies hàbils, comptats a partir de l'endemà de la publicació d'aquesta resolució en el Diari Oficial de la Generalitat Valenciana.  
Així mateix, les persones aspirants podran recusar els membres del tribunal, en qualsevol moment del procediment, quan concórreguen en ells les circumstàncies que preveu el paràgraf anterior, i de conformitat amb l'article 24 de la Llei 40/2015, d'1 d'octubre, de règim jurídic del sector públic.  
  
Tercer  
La prova de coneixements de valencià nivell C1 està descrita en l'annex II d'aquesta resolució i, d'acord amb el que preveu la base 7.1.2 de la convocatòria, es realitzarà el dia 12 de març de 2020, a les 9.00 h, en la Consellería d'Educació, Cultura i Esport, avinguda de Campanar, núm. 32, de València.  
  
Contra aquesta resolució, que posa fi a la via administrativa, podrà interposar-se amb caràcter potestatiu un recurs de reposició davant de la directora general de Personal Docent en el termini d'un mes comptat des de l'endemà de la publicació, d'acord amb el que preveuen els articles 123 i 124 de la Llei 39/2015, d'1 d'octubre, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptats a partir de l'endemà de la publicació, d'acord amb el que s'estableix en els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 3 de març de 2020.- La directora general de Personal Docent: María Ángeles Herranz Ábalos.  
  
  
  
ANNEX I  
Tribunal  
  
- Presidenta: Inmaculada Ángel Carbonell  
- Secretària: Beatriu Espuig i Navarro  
- Vocal 1: Adelina Rubio i Fenollosa  
- Vocal 2: Xavier Gàllego i Huguet  
- Vocal 3: Rosa Maria Clavijo i Pérez  
  
  
  
ANNEX II  
Prova  
  
ÀREA DE COMPRENSIÓ ESCRITA  
  
VALOR DE L'ÀREA 10 %  
 1. 5 preguntes de resposta múltiple a) b) c) d)  
AVALUACIÓ Cada ítem de resposta té un valor de 20 punts.  
PUNTUACIÓ 100 punts  
QUALIFICACIÓ NO ELIMINATÒRIA 100-20  
 ELIMINATÒRIA 19-0  
VALOR DE CADA EXERCICI DINS DE L'ÀREA 1. 100 %  
  
  
  
ÀREA D'ESTRUCTURES LINGÜÍSTIQUES  
  
VALOR DE L'ÀREA 20 %  
EXERCICIS 2. 15 preguntes de resposta múltiple a) b) c)  
 3. 15 preguntes de resposta múltiple a) b) c)  
AVALUACIÓ 2. Cada ítem de resposta té un valor de 3,3 punts  
 3. Cada ítem de resposta té un valor de 3,3 punts  
PUNTUACIÓ 100 punts  
QUALIFICACIÓ NO ELIMINATÒRIA 100-40  
 ELIMINATÒRIA 39-0  
VALOR DE CADA EXERCICI DINS DE L'ÀREA 2. 50 %  
 3. 50 %  
  
  
  
ÀREA D'EXPRESSIÓ i INTERACCIÓ ORALS  
  
VALOR DE L'ÀREA 35 %  
EXERCICIS 4. Intervenció oral (monòleg i diàleg)  
AVALUACIÓ Rúbrica  
PUNTUACIÓ 100 punts  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 4. 100 %  
  
  
  
ÀREA D'EXPRESSIÓ i INTERACCIÓ ESCRITES  
  
VALOR DE L'ÀREA 35 %  
EXERCICIS 5. Redacció de 200/220 paraules.  
 6. Mediació de 170/190 paraules.  
AVALUACIÓ Rúbrica  
PUNTUACIÓ 100 punts  
QUALIFICACIÓ NO ELIMINATÒRIA 100-50  
 ELIMINATÒRIA 49-0  
VALOR DE CADA EXERCICI DINS DE L'ÀREA 5. 50 %  
 6. 50 %  
  
  
  
Especificacions  
- El resultat final de la prova s'obté de la suma de la puntuació aconseguida de totes les àrees de la prova. Cada àrea té una puntuació mínima exigida. La puntuació inferior a la mínima exigida en alguna àrea comportarà el no apte/no apta en el resultat final.  
- La prova es considerarà apta a partir de 60 punts en el resultat final.  
- L'avaluació de l'Àrea d'Expressió i Interacció Orals tindrà una durada de 25 minuts, que inclou el temps de preparació (10 minuts). La durada de les altres tres àrees de la prova serà de tres hores i mitja.  
  
- Els errors en les àrees de Comprensió Escrita i Estructures Lingüístiques no es penalitzaran.  
- La prova es realitzarà en una única jornada.